smcproject/ml-wiki-sentences huggingface dataset:
അദ്ദേഹത്തിന്റെ ആദ്യ ചിത്രം കുഞ്ഞിരാമായണം കേരളത്തിൽ പ്രദർശന വിജയം നേടി .
തിരക്കഥാകൃത്ത് എന്ന നിലയിൽ അദ്ദേഹത്തിന്റെ രണ്ടാമത്തെ ചിത്രം  ശ്യാം മേനോനുമായി ചേർന്ന് തിരക്കഥ തയ്യാറാക്കിയ, ദി പ്രീസ്റ്റ് ആയിരുന്നു.
ഈ ചിത്രം 2021 മാർച്ചിൽ കേരളത്തിലെ തിയറ്ററുകളിൽ റിലീസ് ചെയ്തു.
ഷോർട്ട് ഫിലിമുകൾ വർഷം തലക്കെട്ട് പങ്ക് ഭാഷ ഡയറക്ടർ കുറിപ്പുകൾ 2013 അതേകാരണത്താൽ തിരക്കഥാകൃത്ത് മലയാളം ജീവജ് രവീന്ദ്രൻ 2014 ഉണ്ണിമൂലം തിരക്കഥാകൃത്ത് മലയാളം വിപിൻ ദാസ് അജു വർഗീസ് , ഇടവേള ബാബു എന്നിവർ അഭിനയിക്കുന്നു ഫീച്ചർ ഫിലിമുകൾ വർഷം തലക്കെട്ട് പങ്ക് ഭാഷ ഡയറക്ടർ കുറിപ്പുകൾ 2015 കുഞ്ഞിരാമായണം തിരക്കഥാകൃത്ത് മലയാളം ബേസിൽ ജോസഫ് 2021 പുരോഹിതൻ തിരക്കഥയും സംഭാഷണങ്ങളും മലയാളം ജോഫിൻ ടി ചാക്കോ ശ്യാം മേനോന്റെ കൂടെ എഴുതിയത് 2023 പദ്മിനി തിരക്കഥാകൃത്ത് മലയാളം സെന്ന ഹെഗ്‌ഡെ 2023 അജയന്റെ രണ്ടാം മോചനം അധിക തിരക്കഥ മലയാളം ജിതിൻ ലാൽ 2023 ഗുരുവായൂർ അമ്പല നടയിൽ തിരക്കഥാകൃത്ത് മലയാളം വിപിൻ ദാസ് വെബ് സീരീസ് വർഷം തലക്കെട്ട് പങ്ക് ഭാഷ ഡയറക്ടർ കുറിപ്പുകൾ 2023 പേരില്ലൂർ പ്രീമിയർ ലീഗ് തിരക്കഥാകൃത്ത് മലയാളം സണ്ണി വെയ്ൻ , നിഖില വിമൽ റഫറൻസുകൾ കൂടുതൽ വായനയ്ക്ക് പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ദീപു പ്രദീപ്
ദീപ് ഗ്രേസ് ഏക്ക ഇംഗ്ലീഷ് വിലാസം https://ml.wikipedia.org/wiki/Deep_Grace_Ekka
ഇന്ത്യൻ ദേശീയ വനിതാ ഹോക്കി ടീം അംഗമാണ് ദീപ് ഗ്രേസ് ഏക്ക .
ഒഡീഷയിലെ സുന്ദർഗഡ് ജില്ലയിലെ ബലിസങ്ക്ര ബ്ലോക്കിലുള്ള ലുൽകിഡിഹി ഗ്രാമത്തൽ ചാൾസ് ഏക്കയുടെയും ജയമണി ഏക്കയുടെയും മകളായി 1994 ജൂൺ മൂന്നിന് ജനിച്ചു.
തുടക്കത്തിൽ  കോച്ച് തേജ് കുമാർ സെസ്സിന്റ (2005-2006) ശിക്ഷണത്തിൽ ഹോക്കി പരിശീലനം ആരംഭിച്ചു.
തുടർന്ന് 2007ൽ സായി -എസ്എജി സെന്ററിൽ ലുസെല ഏക്ക, സരോജ് മൊഹന്തി എന്നിവർക്ക് കീഴിൽ പരിശീലനം നേടി.
106 അന്താരാഷ്ട്ര മത്സരങ്ങളിൽ പങ്കെടുത്തു.
അന്താരാഷ്ട്ര മത്സരങ്ങളിൽ നിന്നായി മൂന്നു ഗോളുകൾ നേടി.
അന്താരാഷ്ട്ര മത്സരങ്ങൾ 2011ൽ അർജന്റീനയിൽ നടന്ന ചതുർരാഷ്ട്ര മത്സരത്തിലൂടെയാണ് അന്താരാഷ്ട്ര മത്സരങ്ങളിൽ അരങ്ങേറ്റം കുറിച്ചത്.
ഈ മത്സരത്തിൽ ഇന്ത്യൻ വനിതാ ഹോക്കി ടീം വെങ്കല മെഡൽ നേടി .
2011ൽ തായ്‌ലൻഡിലെ ബാങ്കോക്കിൽ നടന്ന അണ്ടർ 18 ഏഷ്യാ കപ്പ് ഹോക്കി ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ ടീമിന്റെ ഭാഗമായിരുന്നു .
2013 ജൂലൈ നാലിന് ജർമ്മനിയിൽ നടന്ന വനിതാ ജൂനിയർ ഹോക്കി വേൾഡ് കപ്പിൽ വെങ്കല മെഡൽ നേടിയ ഇന്ത്യൻ ടീമിൽ അംഗമായിരുന്നു .
2016ലെ റിയോ ഒളിമ്പിക്‌സിൻ കളിക്കാൻ യോഗ്യത നേടിയ ഇന്ത്യൻ വനിതാ ഹോക്കി ടീമിൽ അംഗമായിരുന്നു .
ദീപിക സിങ്ങ് രജാവത്
ജമ്മു-കശ്മീർ ഹൈക്കോടതിയിലെ അഭിഭാഷകയും മനുഷ്യാവകാശ പ്രവർത്തകയുമാണ് ദീപിക സിങ്ങ് രജാവത് .
2018 ഏപ്രിലിൽ കത്വ ബലാത്സംഗക്കേസ് ഏറ്റെടുത്തതോടെയാണ് അവർ പ്രശസ്തയാകുന്നത്.
ജമ്മുവിനടുത്ത് കത്തുവയിലെ രസാന ഗ്രാമത്തിലെ എട്ടു വയസ്സുള്ള ആസിഫ ബാനു എന്ന പെൺകുട്ടിയെ തട്ടിക്കൊണ്ടുപോയി പ്രധാന പ്രതിയുടെ കൈവശമുള്ള അമ്പലത്തിൽ തടവിൽവെച്ചു കൂട്ടബലാത്സംഗം ചെയ്ത് കൊലചെയ്ത് സംഭവമാണ് കത്തുവ ബലാത്സംഗ കേസ് (ആസിഫ ബലാത്സംഗ കേസ്).
ആസിഫയ്ക്ക് നീതി നേടിക്കൊടുക്കുന്നതിനു വേണ്ടി നിയമപോരാട്ടം നടത്തുന്നതിന് ദീപിക ബലാത്സംഗ ഭീഷണിയും വധഭീഷണിയും നേരിടുന്നുണ്ട്.
തന്റെ പ്രതിഛായ തകർക്കുന്ന തരത്തിൽ തെറ്റായ വാർത്ത പ്രക്ഷേപണം ചെയ്തതിന് അവർ സീ ന്യൂസിന് വക്കീൽ നോട്ടീസ് അയച്ചിട്ടുണ്ട്.
നോട്ടീസിൽ 17.4.2018ന് സീ ഹിന്ദി ന്യൂസ് പ്രക്ഷേപണം ചെയ്തപരിപാടിയിൽ ദേശദ്രോഹ പ്രവർത്തനങ്ങളുമായി സഹകരിക്കുന്ന വിധം ദീപിക സിങ്ങ് രജാവത്ത് ജവഹർലാൽ നെഹ്രു സർവകലാശാലയിൽ തങ്ങിയിട്ടുണ്ടെന്ന സൂചനയുണ്ടായിരുന്നതിനെ അവർ ശക്തിയുക്തം എതിർത്തിട്ടുണ്ട് .
ദീപിക പദുകോൺ ഇംഗ്ലീഷ് വിലാസം https://ml.wikipedia.org/wiki/Deepika_Padukone
ഇന്ത്യയിലെ മോഡലും ഹിന്ദി ബോളിവുഡ് സിനിമ രം‌ഗത്തെ അഭിനേത്രിയുമാണ് ദീപിക പദുകോൺ (കന്നട: ದೀಪಿಕಾ ಪಡುಕೋಣೆ; ജനനം: ജനുവരി 5 , 1986 ).
ഇന്ത്യൻ ബാഡ്മിൻറൺ കളിക്കാരനായിരുന്ന പ്രകാശ് പദുകോണിന്റെ മകളായ ദീപിക അഭിനയജീവിതം തെരഞ്ഞെടുത്തു.
ദീപിക ആദ്യമായി അഭിനയിച്ചത് കന്നഡ സിനിമയായ 'ഐശ്വര്യ'യിലൂടെയാണ്.
അടുത്ത വര്ഷം, പുനർജന്മവുമായി ബന്ധപ്പെട്ട സംഭവബഹുലമായ കഥ പറയുന്ന ' ഓം ശാന്തി ഓം ' എന്ന സിനിമയിൽ നായികയായി അഭിനയിച്ചു.
ഈ സിനിമ സാമ്പത്തികപരമായി മികച്ച വിജയം നേടുകയും, ഇതിലെ അഭിനയത്തിന് ദീപികയ്ക്ക് മികച്ച പുതുമുഖ നടിക്കുള്ള ഫിലിംഫെയർ ബഹുമതിയും കിട്ടി.
ഇന്ത്യൻ ബാഡ്മിൻറൺ കളിക്കാരനായിരുന്ന പ്രകാശ് പദുകോണിന്റെ മകളായ ദീപിക ജനിച്ചതു വളർന്നതും ഡെന്മാർക്കിലാണ് .
ദീപികക്ക് 11 വയസ്സുള്ളപ്പോൾ അവരുടെ കുടും‌ബം ബാംഗ്ലൂരിലേക്ക് താമസം മാറി.
ദീപികയുടെ ഇളയ സഹോദരി ഒരു ഉയർന്നു വരുന്ന ഗോൾഫ് കളിക്കാരിയാണ്.
ഹിന്ദിയിൽ 2007 ൽ ദീപിക അഭിനയിച്ച ഓം ശാന്തി ഓം എന്ന ചിത്രം ഏറെ ശ്രദ്ധിക്കപ്പെട്ടു.
വ്യക്തിഗത ജീവിതം
'ബച്ചനാ എ ഹസീനോ' യുടെ സെറ്റിൽ വെച്ച് കണ്ടുമുട്ടിയതിനു ശേഷം മാർച്ച്‌ 2008ൽ, ദീപിക രണ്ബീർ കപൂറുമായി പൊതുവേദികളിൽ പ്രത്യക്ഷപ്പെട്ടു.
നവംബർ 2009ൽ, വേർപിരിഞ്ഞതിനു ശേഷം തൻറെ വ്യക്തിഗത ജീവിതം മാധ്യമശ്രദ്ധയിൽ നിന്നും മാറ്റി നിർത്താൻ ദീപിക തീരുമാനിച്ചു .
2010ൽ, ദീപിക കിംഗ്‌ഫിഷറിന്റെ മേധാവി വിജയ്‌ മല്ല്യയുടെ മകൻ സിദ്ധാർഥ് മല്ല്യയുമായി വീണ്ടും ഒരുമിച്ചു പുറത്തു പോയി തുടങ്ങിയെങ്കിലും , ദീപിക ഈ ബന്ധം നിരസിച്ചു.
ഇവർ 2012ൽ വേർപിരിഞ്ഞു .
അഭിനയിച്ച സിനിമകൾ വര്ഷംg ചിത്രം വേഷം മറ്റുള്ളവ 2006 ഐശ്വര്യ ഐശ്വര്യ കന്നഡ ചിത്രം 2007 ഓം ശാന്തി ഓം ശാന്തിപ്രിയ/സന്ധ്യ (സാൻഡി) മികച്ച പുതുമുഖ നടിക്കുള്ള ഫിലിംഫെയർ അവാർഡ്‌
മികച്ച നടിക്കുള്ള ഫിലിംഫെയർ നാമനിർദ്ദേശം.
2008 ബച്നാ എ ഹസീനോ ഗായത്രി 2009 ചാന്ദ്നി ചൌക് ടു ചൈന സഖി (മിസ്സ്‌. ടി എസ് എം)/
മിയാവൂ മിയാവൂ (സൂസി) 2009 ബില്ലു താൻ തന്നെ 'ലവ് മേരാ ഹിറ്റ്‌ ഹിറ്റ്‌' എന്ന ഗാനത്തിൽ അതിഥി വേഷം 2009 ലവ് ആജ് കൽ മീര പണ്ഡിറ്റ്‌ മികച്ച നടിക്കുള്ള ഫിലിംഫെയർ നാമനിർദ്ദേശം.
2009 മേ ഔർ മിസ്സിസ് ഖന്ന റയ്ന ഖാൻ അതിഥി വേഷം 2010 കാർത്തിക്‌ കാളിംഗ് കാർത്തിക്‌ ശോനാലി മുഖർജി 2010 ഹൗസ്ഫുൾ സാൻഡി 2010 ലഫങ്കേ പരിന്തെ പിങ്കി പാല്കർ 2010 ബ്രേക്ക്‌ കെ ബാദ് ആലിയ ഖാൻ 2010 ഖേലേ ഹം ജീ ജാൻ സേ കൽപന ദത്ത 2011 ദം മാറോ ദം താൻ തന്നെ 'മിട്ട് ഗയേ ഗം (ദം മാറോ ദം)' എന്ന ഗാനത്തിൽ അതിഥി വേഷം 2011 ആരാക്ഷൺ പൂർബി ആനന്ദ്‌ 2011 ദേശി ബോയ്സ് രാധിക അവസ്തി 2012 കോക്ക്‌ടെയിൽ വെറോണിക മലാനെയ്‌ മികച്ച നടിക്കുള്ള ഫിലിംഫെയർ നാമനിർദ്ദേശം.
2013 റേയ്സ് 2 എലേന 2013 ബോംബെ ടാൽകീസ് താൻ തന്നെ 'അപ്ന ബോംബെ ടാൽകീസ്' എന്ന ഗാനത്തിൽ അതിഥി വേഷം 2013 യെ ജവാനി ഹേ ദീവാനി നൈന തൽവാർ 2013 കൊച്ചടയാൻ തമിഴ് ചിത്രം, നിർമ്മാണം പൂർത്തിയായി.
2013 ചെന്നൈ എക്സ്പ്രസ്സ്‌ പ്രിയ നിർമ്മാണം പൂർത്തിയായി.
2013 റാം ലീല ലീല നിർമ്മാണം പൂർത്തിയായി.
2014 ഫൈന്റിംഗ് ഫാനി പ്രഖ്യാപിച്ചു [2013] 2014 ഹാപ്പി ന്യൂ ഇയർ ചിത്രീകരണ ഘട്ടത്തിൽ.
പുറമേക്കുള്ള കണ്ണികൾ Deepika Padukone എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ദീപിക പദുകോൺ അവലംബം ↑ http://en.wikipedia.org/wiki/Om_Shanti_Om_(film) ↑ ↑ ↑ http://en.wikipedia.org/wiki/Deepika_Padukone#cite_note-96 ↑ http://en.wikipedia.org/wiki/Deepika_Padukone#cite_note-97 ↑ http://en.wikipedia.org/wiki/Deepika_Padukone#cite_note-98 ↑ http://en.wikipedia.org/wiki/Deepika_Padukone#cite_note-99 ↑ http://en.wikipedia.org/wiki/Deepika_Padukone#cite_note-100 ↑ http://en.wikipedia.org/wiki/Deepika_Padukone#cite_note-101 ↑ http://en.wikipedia.org/wiki/Deepika_Padukone#cite_note-102
ദീപിക പള്ളിക്കൽ ഇംഗ്ലീഷ് വിലാസം https://ml.wikipedia.org/wiki/Deepika_Pallikal
സ്ക്വാഷ് ലോകറാങ്കിങ്ങിൽ പത്താം സ്ഥാനത്തിനുള്ളിലെത്തുന്ന ആദ്യ ഇന്ത്യക്കാരിയാണ് ദീപിക പള്ളിക്കൽ പ്ളയേഴ്സ് അസോസിയേഷൻറെ മൂന്നു ടൂർ കിരീടങ്ങൾ 2011ൽ സ്വന്തമാക്കി.
20 റാങ്കിനുള്ളിലെത്തുന്ന ആദ്യ ഇന്ത്യൻ താരമെന്ന റെക്കോർഡും ദീപികയുടെ പേരിലായിരുന്നു.
പത്തനംതിട്ട ജില്ലയിലെ കല്ലൂപ്പാറയിൽ ബിസിനസുകാരൻ സഞ്ജീവ് ജോർജ് പള്ളിക്കലിന്റെയും സൂസൻ ഇട്ടിച്ചെറിയയുടെയും മകളാണ്.
സൂസൻ ഇട്ടിച്ചെറിയ ഇന്ത്യൻ ക്രിക്കറ്റ് താരമായിരുന്നു.
സൂസന്റെ പിതാവ് കെ.കെ. ഇട്ടിച്ചെറിയ മുൻ ബാസ്ക്കറ്റ് ബോൾ താരവും മാതാവ് ഗ്രേസി അത്‌ലറ്റുമായിരുന്നു.
ചെന്നൈയിൽ താമസിക്കുന്ന ദീപിക ഒട്ടേറെ പരസ്യങ്ങളിലും മുഖം കാട്ടിയിട്ടുണ്ട്.
ഐ.സി.ഐ.സി.ഐ പ്രുഡെൻഷ്യൽ, ഒലേ കോള, പെട്രെസോപ് എന്നിവയ്ക്കുവേണ്ടി ദീപിക മോഡലായി പ്രവർത്തിച്ചു.
2011ൽ ഇർവിനിൽ നടന്ന ഓറഞ്ച് കൗണ്ടി ഓപ്പണായിരുന്നു ദീപികയുടെ ആദ്യ പ്ളയേഴ്സ് അസോസിയേഷൻ ടൂർ കിരീടം.
അമേരിക്കയിൽ രണ്ടാം കിരീടവും ഹോങ്കോങ്ങിൽ മൂന്നാം കിരീടവും നേടി.
2003 മേയിൽ സ്റ്റുട്ഗർട്ടിൽ നടന്ന ജർമൻ ജൂനിയർ സ്ക്വാഷ് ഒാപ്പൺ ജൂനിയർ തലത്തിൽ ദീപികയെ ശ്രദ്ധേയയാക്കി.
2005ലെ അണ്ടർ 15 ഏഷ്യൻ ചാംപ്യനും ദീപികയായിരുന്നു.
പിന്നീടുഡച്ച് ജൂനിയർ കിരീടവും ദീപികയുടേതായി.
2005ൽ മലേഷ്യൻ ഓപ്പൺ, ഫ്രഞ്ച് ജൂനിയർ ഓപ്പൺ, ഓസ്‌ട്രേലിയൻ ജൂനിയർ ഓപ്പൺ, ഡച്ച് ജൂനിയർ ഓപ്പൺ വിജയങ്ങൾ ദീപികയുടെ മികവിൻറെ കിരീടങ്ങളാണ്.
അണ്ടർ 15 വിഭാഗത്തിൽ ലോക ഒന്നാം നമ്പർ പദവിയും ദീപികയ്ക്കു നേടാനായി.
ആറു തവണ ലോകചാംപ്യനായിട്ടുള്ള ഓസ്‌ട്രേലിയയുടെ സാറ ഫിറ്റ്സ് ജെറാൾഡാണ് ദീപികയുടെ പരിശീലകൻ.
പ്രമുഖ  ഇന്ത്യൻ   ക്രിക്കറ്റ്   താരം ദിനേഷ് കാർത്തിക്കാ ണ്  ഭർത്താവ്.
പുരസ്കാരങ്ങൾ പത്മശ്രീ (2014) അർജുന അവാർഡ് കിരീടങ്ങൾ ജർമൻ ഓപ്പൺ ഡച്ച് ഓപ്പൺ ഫ്രഞ്ച് ഓപ്പൺ ഓസ്‌ട്രേലിയൻ ഓപ്പൺ സ്‌കോട്ടിഷ് ഓപ്പൺ യൂറോപ്യൻ ജൂനിയർ സർക്യൂട്ട് കിരീടം കോമൺവെൽത്ത് ഗെയിംസിൽ സ്വർണം (‍ഡബിൾസ് - ജോഷ്ന ചിന്നപ്പയോടൊപ്പം ) അവലംബം ↑ പുറം കണ്ണികൾ Personal Website Archived 2019-01-19 at the Wayback Machine .
Profile at WISPA official website ദീപിക പള്ളിക്കൽ profile on the WSA
ദീപിക മൂർത്തി ഇംഗ്ലീഷ് വിലാസം https://ml.wikipedia.org/wiki/Dipika_Murthy
ദീപിക മൂർത്തി (ജനനം: ആഗസ്റ്റ് 10, 1980) ഇന്ത്യൻ ദേശീയ വനിത ഹോക്കി ടീമിന്റെ അംഗമാണ്.
2004 ലെ ഹോക്കി ഏഷ്യ കപ്പിൽ ഗോൾഡ് കിരീടം നേടിയപ്പോൾ ടീമിൽ  അംഗമായിരുന്നു..
2009-ൽ  ബാങ്കോക്കിൽ വെച്ച് നടന്ന  ഏഷ്യ കപ്പിൽ  വെള്ളി സ്വന്തമാക്കി.
2001-ൽ അർജന്റീനയിൽ വെച്ച് നടന്ന 21 വയസ്സിനു താഴെയുള്ളവരുടെ ലോകകപ്പിലും  2006-ൽ സ്പെയിനിലും 2010-ൽ അർജന്റീനയിലും നടന്ന ലോകകപ്പിലും   ഇന്ത്യയെ പ്രതിനിധീകരിച്ചിട്ടുണ്ട്.
കോമൺവെൽത്ത് ഗെയിംസ് ഡൽഹി 2010, ഏഷ്യൻ ഗെയിംസ് ചൈന 2010 എന്നീ ടൂർണമെന്റുകളിലും ഇന്ത്യൻ ടീമിലെ അംഗമായിരുന്നു.
അവലംബങ്ങൾ Profile at Bharatiyahockey
ദേവസുന്ദരി
1957-ൽ പുറത്തിറങ്ങിയ മലയാള ചലച്ചിത്രമാണ് ദേവസുന്ദരി .
മദ്രാസിലെ റോയൽ സ്റ്റുഡിയോയ്ക്കു വേണ്ടി എച്ച്.എം. മുന്നാസ്സാണ് ദേവസുന്ദരി നിർമിച്ചത്.
ഒരേസമയം അഞ്ചു ഭാഷകളിൽ നിർമിച്ച ചിത്രത്തിന്റെ മലയാളം പതിപ്പാണ് ഈ ചിത്രം.
ശ്രീമതി മുന്നാസ് തയ്യാറാക്കിയ കഥയ്ക്ക് തിക്കുറിശ്ശി സുകുമാരൻ നായർ സംഭാഷണം എഴുതി.
തിക്കുറിശ്ശി എഴുതിയ 25 ഗാനങ്ങൾക്ക് ടി.ആർ. പാപ്പ സംഗീതം നൽകി.
ഈ ചിത്രത്തിന്റെ സംവിധായകൻ എം.കെ.ആർ. നമ്പ്യാർ ആയിരുന്നു.
ഫിലിം ഡിസ്ട്രിബ്യൂട്ടിംഗ് കമ്പനി കേരളത്തിൽ വിതരണത്തിനെത്തിച്ച ഈ ചിത്രം 1957 ഡിസംബർ 25-ന് പ്രദർശനം തുടങ്ങി.
ടി.എസ്. മുത്തയ്യ ജോൺസൺ സത്യൻ പ്രേം നസീർ ജോസ് പ്രകാശ് അടൂർ പങ്കജം കുമാരി തങ്കം എസ്.പി. പിള്ള ജി.കെ. പിള്ള വിജയൻ പിന്നണിഗായകർ
എ.പി. കോമള കാമേശ്വര റാവു പി. ലീല അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാ ബേസിൽ നിന്ന്
ദേവയാനി (വിവക്ഷകൾ)
ദേവയാനി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ദേവയാനി (ശുക്രാചാര്യരുടെ പുത്രി - പുരാണകഥാപാത്രം) ദേവയാനി (സുബ്രഹ്മണ്യസ്വാമിയുടെ പത്നി - പുരാണകഥാപാത്രം) ദേവയാനി നടി - തെന്നിന്ത്യൻ നടി ദേവയാനി (ഖണ്ഡകാവ്യം) - ചങ്ങമ്പുഴയുടെ ഖണ്ഡകാവ്യം കെ. ദേവയാനി - കേരളത്തിലെ ആദ്യകാല കമ്യൂണിസ്റ്റ് നേതാവ് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ദേവരാഗം ഇംഗ്ലീഷ് വിലാസം https://ml.wikipedia.org/wiki/Devaraagam
1996-ൽ ഭരതൻ സംവിധാനം ചെയ്ത് അരവിന്ദ് സ്വാമി , ശ്രീദേവിഎന്നിവർ കേന്ദ്രകഥാപാത്രങ്ങളെ അവതരിപ്പിച്ച് പുറത്തിറങ്ങിയ ചലച്ചിത്രമാണ് ദേവരാഗം .
സംഗീതം ദേവപാദം തേടിടൂം എന്തരോ മഹാനു  , ബി. അരുന്ധതി കരിവരിവണ്ടുകൾ  , പി. ജയചന്ദ്രൻ ശശികല ചാർത്തിയ   - കെ.എസ്. ചിത്ര , എം.എം. കീരവാണി, ഡോൺ വിൻസന്റ് ശിശിരകാല  - കെ.എസ്. ചിത്ര , പി. ജയചന്ദ്രൻ താഴമ്പൂ   - സുജാത മോഹൻ , സിന്ധു യ യ യാ യാദവാ   - കെ.എസ്. ചിത്ര , പി. ഉണ്ണികൃഷ്ണൻ അവലംബം പുറത്തേക്കുള്ള കണ്ണികൾ Devaraagam ഇന്റർനെറ്റ് മൂവി ഡാറ്റാബേസിൽ ദേവരാഗം – മലയാളസംഗീതം.
ഇൻഫോ Devaraagam Soundtrack at Raaga
ദേവസഹായം പിള്ള ഇംഗ്ലീഷ് വിലാസം https://ml.wikipedia.org/wiki/Devasahayam_Pillai
പതിനെട്ടാം നൂറ്റാണ്ടിൽ തിരുവിതാംകൂർ രാജ്യത്ത് ഉദ്യോഗസ്ഥനായിരിക്കെ, ക്രിസ്തുവിൽ വിശ്വസിച്ച്, ക്രിസ്തുമതം| സ്വീകരിച്ച വ്യക്തിയാണ് വിശുദ്ധ ദേവസഹായം പിള്ള .
കത്തോലിക്കാ സഭ ഇദ്ദേഹത്തെ വിശുദ്ധപദവിയിലേക്ക് ഉയർത്താനുള്ള നടപടിക്രമങ്ങൾ 2012-ൽ ആരംഭിച്ചു.
1712 ഏപ്രിൽ 23-ന് കന്യാകുമാരി ജില്ലയിലെ നട്ടാലത്ത് ജനിച്ചു.
ജ്ഞാനസ്നാനത്തിനു മുൻപ് നീലകണ്ഠപിള്ള എന്ന് പേരുണ്ടായിരുന്ന അദ്ദേഹം മാർത്താണ്ഡവർമ്മയുടെ കൊട്ടാരത്തിൽ കാര്യദർശിയായിരുന്നു .
കുളച്ചൽ യുദ്ധത്തിൽ തിരുവിതാംകൂർ സൈന്യം ഡച്ച് സൈന്യത്തെ പരാജയപ്പെടുത്തി.
തുടർന്ന്, തിരുവിതാംകൂർ സൈന്യത്തിന്റെ നവീകരണച്ചുമതല മാർത്താണ്ഡവർമ മഹാരാജാവ് ഡച്ച് സൈന്യാധിപൻ ഡിലനോയിയെ ഏൽപ്പിച്ചു.
ഡിലനോയിയുടെ സഹായിയായി മഹാരാജാവ് പിള്ളയെ നിയമിച്ചു.
അദ്ദേഹത്തിൽ നിന്നാണ് പിള്ള യേശു ക്രിസ്തുവിനെ കുറിച്ച് അറിഞ്ഞത്.
തുടർന്ന്, തെക്കൻ തിരുവിതാംകൂറിലെ നേമം എന്ന സ്ഥലത്ത് മിഷനറിയായിരുന്ന ബുട്ടാരി എന്ന ഈശോസഭാവൈദികനിൽ നിന്ന് 1745 മേയ് 17-ന് അദ്ദേഹം ജ്ഞാനസ്നാനം സ്വീകരിച്ചു.
തുടർന്ന് നാലു കൊല്ലം ജയിലിൽ കിടക്കേണ്ടി വന്ന ദേവസഹായം പിള്ള 1752-ൽ രാജകല്പനപ്രകാരം വധിക്കപ്പെട്ടു .
പതിനെട്ടാം നൂറ്റാണ്ടിന്റെ അവസാനപാദത്തിൽ കേരളത്തിലെ ക്രിസ്ത്യാനികളുടെ അവകാശങ്ങളെ സംബന്ധിച്ച നിവേദനവുമായി റോം സന്ദർശിച്ച താനും കരിയാറ്റിൽ മല്പാനും, ദേവസഹായം പിള്ളയെ വിശുദ്ധനായി നാമകരണം ചെയ്യണമെന്ന്,  നാമകരണത്തിന്റെ ചുമതലക്കാരനായ മാറെപോഷ്കി എന്ന കർദ്ദിനാളിന് അപേക്ഷിച്ചതായി 1785-ൽ എഴുതിയ വർത്തമാനപ്പുസ്തകം എന്ന പ്രഖ്യാത യാത്രാവിവരണഗ്രന്ഥത്തിൽ പാറേമ്മാക്കൽ തോമ്മാക്കത്തനാർ രേഖപ്പെടുത്തിയിട്ടുണ്ട്.
2004-ൽ, ഭാരതത്തിലെ മെത്രാന്മാരുടെ സമിതിയുടെ തമിഴ്നാട് ശാഖ, ദേവസഹായം പിള്ളയെ വിശുദ്ധപദവിയിലേയ്ക്ക് ഉയർത്തണമെന്ന് വത്തിക്കാനോട് ശുപാർശചെയ്തു.
ഇദ്ദേഹത്തിന് രക്തസാക്ഷി പദവി കല്പിക്കുന്നതിനെ ചിലർ വിമർശിക്കുന്നു.
പതിനെട്ടാം നൂറ്റാണ്ടിലെ തിരുവിതാംകൂറിൽ മതപരമായ പീഡനം നിലനിന്നിരുന്നുവെന്നതിന് യാതൊരു സൂചനയും ഇല്ലെന്നും ദേവസഹായം പിള്ളയുടെ വധശിക്ഷ രാജദ്രോഹക്കുറ്റത്തിന്റെ പേരിലായിരുന്നെന്നുമാണ് ഈ വിമർശകരുടെ വാദം.
ദേവസഹായം പിള്ളയെ രക്തസാക്ഷി വിശുദ്ധ പദവിയിലേക്ക് ഉയർത്താനുള്ള നടപടികൾക്ക് 2012-ൽ ബനഡിക്ട് പതിനാറാമൻ മാർപ്പാപ്പയുടെ അംഗീകാരം ലഭിച്ചു .
2012 ഡിസംബർ 2-ന് കത്തോലിക്കസഭ ഇദ്ദേഹത്തെ വാഴ്ത്തപ്പെട്ടവനായി പ്രഖ്യാപിച്ചു.
2022 മെയ്  പതിനഞ്ചിന് കത്തോലിക്കസഭ ഇദ്ദേഹത്തെ വിശുദ്ധനായി പ്രഖ്യാപിച്ചു കുറിപ്പുകൾ
"ഞങ്ങൾ റോമിൽ പാർത്ത കാലത്ത് കിട്ടിയ ഇടവേളകളിൽ നമ്മുടെ ദേവസഹായം പിള്ളയെ വിശുദ്ധപദവിയിൽ പ്രതിഷ്ഠിക്കേണ്ടതിന്റെ ആവശ്യകതയെക്കുറിച്ച് ഒരു നിവേദനം മല്പാൻ ലത്തീനിൽ എഴുതിയുണ്ടാക്കി കർദ്ദിനാളിനോടുള്ള ഒരു പ്രത്യേക അപേക്ഷയോടുകൂടി അദ്ദേഹത്തിന്റെ കയ്യിൽ കൊടുക്കുകയുണ്ടായി.  അതീവദരിദ്രമായ മലങ്കരസമുദായത്തിന് പണം മുടക്കാൻ നിവൃത്തിയില്ലാത്തതു കൊണ്ട് ഈ രക്തസാക്ഷിയുടെ കേസ് വിസ്തരിച്ച് വിധിപറയുന്നതിൽ ഉപേക്ഷ കാണിക്കരുതേ എന്ന് കർദ്ദിനാളിനുള്ള കത്തിൽ എടുത്തു പറഞ്ഞിരുന്നു."
അവലംബം ↑ Terry Jones, Blessed Devasahayam Pillai , Star Quest Production Network.
Retrieved 4 December 2012.
↑ ↑ ↑ വർത്തമാനപ്പുസ്തകം, പാറേമാക്കൽ തോമ്മാക്കത്തനാർ (ഓശാന പതിപ്പിന്റെ 158-ആം പുറത്തെ അടിക്കുറിപ്പ് 1 2 വർത്തമാനപ്പുസ്തകം അദ്ധ്യായം 49 ↑ ↑ ബലറാം മിശ്ര, "ചെവിയടപ്പിക്കുന്ന മൗനം?"
പയനീയർ ദിനപത്രം 20 ജനുവരി 2003.
Cited at HinduWisdom.com ↑ ↑ ദേവസഹായം പിള്ള വാഴ്ത്തപ്പെട്ടവൻ - മംഗളം ദിനപത്രം 2012 ഡിസംബർ 3.
ആധാരം Devasahayam Pillai എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ദേവരൂപാന്തരം: പ്രഥമ ഭാരതീയ ക്രൈസ്തവ ധീര രക്തസാക്ഷി വാഴ്ത്തപ്പെട്ട ദേവസഹായം പിള്ളയുടെ സചിത്ര ജീവചരിത്രം.
എഡിറ്റർ: തോമസ് മത്തായി കരിക്കംപള്ളിൽ https://issuu.com/devaroopaantharam/docs/devaroopaantharam_first_edition_201 Devasahayam Pillai Archived 2010-08-11 at the Wayback Machine .
ദേവസേന ഇംഗ്ലീഷ് വിലാസം https://ml.wikipedia.org/wiki/Devasena
സുബ്രഹ്മണ്യന്റെ രണ്ട് ഭാര്യമാരിൽ ഒരാളായി വിശ്വസിക്കുന്ന ഹിന്ദു ദേവതയാണ് ദേവസേന .
ദക്ഷിണേന്ത്യൻ ഗ്രന്ഥങ്ങളിൽ ദേവയാനി എന്ന പേരിലും ഈ ദേവി അറിയപ്പെടുന്നു.
ദേവന്മാരുടെ രാജാവായ ഇന്ദ്രന്റെ മകളാണ് ദേവസേന.
ഇന്ദ്രൻ ദേവസേനയെ ദേവന്മാരുടെ സൈന്യാധിപനായ സുബ്രഹ്മണ്യനുമായി വിവാഹം കഴിപ്പിച്ചുകൊടുക്കുന്നു.
ദേവസേനയെ കാർത്തികേയനോടൊപ്പമാണ് പൊതുവെ ചിത്രീകരിക്കുന്നത്.
ദേവസേനക്ക് മാത്രമായി സ്വതന്ത്രമായ ക്ഷേത്രങ്ങളില്ല.
ദേവസേനയും കാർത്തികേയനും വിവാഹം കഴിച്ച സ്ഥലമെന്ന് വിശ്വസിക്കപ്പെടുന്ന തിരുപ്പറൻകുൻറം മുരുകൻ ക്ഷേത്രത്തിൽ ദേവസേനക്ക് വലിയ സ്ഥാനമുണ്ട്.
ദേവസേന എന്ന സംസ്‌കൃത നാമത്തിന്റെ അർത്ഥം "ദേവന്മാരുടെ സൈന്യം" എന്നാണ്, അതിനാൽ ദേവസേനയുടെ ഭർത്താവ് സുബ്രഹ്മണ്യനെ ദേവസേനാപതി എന്നാണ് വിളിക്കുന്നത്.
ദേവസേനാപതി എന്ന വിശേഷണത്തിന് ദേവന്മാരുടെ സേനയുടെ തലവൻ എന്ന അർഥവുമുണ്ട്.
ഇന്ദ്രന്റെ ദിവ്യ ആനയായ ഐരാവതം വളർത്തിയതിനാൽ ദേവയാനി എന്ന പേരിലും ദേവി അറിയപ്പെടുന്നു.
ഐതീഹ്യങ്ങളും പരാമർശങ്ങളും
ഉത്തരേന്ത്യയിൽ കാർത്തികേയനെ സാധാരണയായി അവിവാഹിതനും ബ്രഹ്മചാരിയും ആയി കണക്കാക്കുന്നു.
സംസ്കൃതഗ്രന്ഥങ്ങൾ പൊതുവെ ദേവസേനയെ കാർത്തികേയന്റെ ഭാര്യയായി കണക്കാക്കുന്നു.
പക്ഷെ ദക്ഷിണേന്ത്യയിൽ കാർത്തികേയന് ദേവയാനി (ദേവസേന), വള്ളി എന്നീ രണ്ട് ഭാര്യമാരുണ്ട്.
ദേവസേനയെ ദേവന്മാരുടെ രാജാവായ ഇന്ദ്രന്റെ മകളായാണ് വിശേഷിപ്പിക്കുന്നത്.
പ്രമാണം:Indra giving Devasena to Skandha.jpg ഇന്ദ്രൻ (മധ്യഭാഗം) ദേവസേനയെ (ഇടത്) കാർത്തികേയന് വിവാഹം ചെയ്ത് നൽകുന്നു.
മഹാഭാരതത്തിൽ ദേവസേനയെ പരാമർശിക്കുന്ന കാർത്തികേയന്റെ ജനന കഥ വിവരിക്കുന്നു.
ദേവസേനയും ദൈത്യസേനയും (അക്ഷരാർത്ഥത്തിൽ "അസുര സൈന്യം") പ്രജാപതി ദക്ഷന്റെ പുത്രിമാരാണ്.
ഒരിക്കൽ, സഹോദരിമാർ മാനസ തടാകത്തിന്റെ തീരത്ത് സല്ലപിക്കുമ്പോൾ, അസുരനായ കേശി അവരെ വിവാഹം ചെയ്യാനായി തട്ടിക്കൊണ്ടുപോകുന്നു.
ദേവസേന വിവാഹത്തിന് വിസമ്മതിക്കുമ്പോൾ, ദൈത്യസേന അസുരനെ വിവാഹം ചെയ്യാൻ സമ്മതിക്കുന്നു.
അതേസമയം, ഒരു യുദ്ധത്തിൽ ദേവന്മാരെ അസുരന്മാർ പരാജയപ്പെടുത്തുന്നു.
ഒരു ഉത്തമ ദേവസേനാപതിയെ (ദേവന്മാരുടെ സൈന്യനാധിപൻ) തിരയുന്ന ഇന്ദ്രൻ, ദേവസേനയെ ബന്ദിയാക്കിയ സ്ഥലത്ത് എത്തിച്ചേരുന്നു.
അവരുടെ അഭ്യർത്ഥനപ്രകാരം ഇന്ദ്രൻ അസുരനെ പരാജയപ്പെടുത്തി ദേവസേനയെ രക്ഷിക്കുന്നു.
തന്നെ സംരക്ഷിക്കാനും ദേവന്മാരെയും അസുരന്മാരെയും യക്ഷന്മാരെയും തോൽപ്പിക്കാൻ കഴിയുന്ന ഒരു ഭർത്താവിനെ (പതി ) കണ്ടെത്താൻ ദേവസേന ഇന്ദ്രനോട് ആവശ്യപ്പെടുന്നു.
ഇന്ദ്രൻ ഇതിനെ പറ്റി ബ്രഹ്മാവുമായി ചർച്ച ചെയ്യുന്നു.
ബ്രഹ്മാവ് അഗ്നിക്ക് ജനിക്കുന്നവൻ ദേവസേനാപതി (ദേവസേനക്ക് ഭർത്താവും ദേവന്മാരുടെ സൈന്യാധിപനും) ആകാൻ അനുയോജ്യനാണെന്ന് പറയുന്നു.
അതനുസരിച്ച്, അഗ്നി ഒരു മകനു ജന്മം നൽകാൻ നിർബന്ധിതനാകുന്നു, ആ മകനാണ് കാർത്തികേയൻ.
കാർത്തികേയനെ ദേവന്മാരുടെ സൈനാധിപൻ ആക്കുകയും ദേവസേനക്ക് വിവാഹം കഴിപ്പിച്ച് നൽകുകയും ചെയ്യുന്നു.
ഇതിൽ അഗ്നി കാർത്തികേയന്റെ പിതാവായ ശിവന്റെ രൂപമായി പരാമർശിക്കുന്നു.
ദേവസേനയുടെയും കാർത്തികേയന്റെയും സഹായത്തോടെ ദേവന്മാർ അസുരന്മാരെ പരാജയപ്പെടുത്തുന്നു.
ഈ വിവരണത്തിൽ, ശശി, ശ്രീ- ലക്ഷ്മി , കുഹു- സിനിവാലി തുടങ്ങി നിരവധി ദേവതകളുടെരൂപമായി ദേവസേനയെ വിശേഷിപ്പിക്കുന്നു.
സ്കന്ദപുരാണം എന്ന സംസ്കൃത ഗ്രന്ഥത്തിന്റെ ദക്ഷിണേന്ത്യൻ കയ്യെഴുത്തുപ്രതികളിൽ ദേവസേനയെയും വള്ളിയെയും മുൻ ജന്മത്തിൽ വിഷ്ണുദേവന്റെ പുത്രിമാരായി പരാമർശിക്കുന്നു.
അങ്ങനെ അവരുടെ ഭർത്തവ് കാർത്തികേയനെ വിഷ്ണുവിന്റെ മരുമകനായി കണക്കാക്കുന്നു.
സ്കന്ദപുരാനത്തിന്റെ തെക്കൻ ഭാഗങ്ങളിലെ ഒരു വ്യാഖ്യാനവും കന്ദ പുരാണവും (സംസ്കൃത സ്കന്ദ പുരാണത്തിന്റെ തമിഴ് പതിപ്പ്) കാർത്തികേയനുമായുള്ള രണ്ട് കന്യകമാരുടെ വിവാഹത്തിന്റെ കഥ വിവരിക്കുന്നു.
മൂത്ത സഹോദരി ദേവസേന അമൃതവള്ളിയായി ജനിച്ചു.
ദേവസേനയുടെ തപസ്സിൽ സംപ്രീതനായ ഇന്ദ്രൻ അവളെ മകളായി ദത്തെടുത്ത് കാർത്തികേയന് വിവാഹം കഴിച്ചു നൽകി എന്ന് കഥ.
ദത്തെടുക്കലിനെക്കുറിച്ച് ഒരു പരാമർശവുമില്ലാതെ ദേവായനായി (ദേവസേന) ഇന്ദ്രന്റെ മകളാണെന്ന് കന്ദ പുരാണം വിശേഷിപ്പിക്കുന്നു .
മുരുകന്റെ പ്രധാന ക്ഷേത്രങ്ങളിലൊന്നായ തിരുത്തണി മുരുകൻ ക്ഷേത്രം സ്ഥിതി ചെയ്യുന്ന തിരുത്തണി മലനിരകളിലാണ് ഈ ദമ്പതികൾ താമസിക്കുന്നത്.
കഥയുടെ മറ്റൊരു പതിപ്പ് ദമ്പതികൾ സ്വർഗത്തിൽ വസിക്കുന്നതായി വിവരിക്കുന്നു.
അതേസമയം, സുന്ദരവള്ളിയായി വള്ളി ജനിക്കുന്നു.
അവളെ ഒരു ഗോത്ര തലവൻ ദത്തെടുക്കുകയും വേട്ടക്കാരിയായി വളരുകയും ചെയ്യുന്നു.
മുരുകൻ വള്ളിയുടെ കൈ പിടിച്ച് തിരുത്തണിയിലേക്ക് കൊണ്ടുപോകുന്നു.
തിരുത്തണി ക്ഷേത്രത്തിൽ, ഇടതുവശത്ത് ദേവസേനനും വലതുവശത്ത് വള്ളിയും ആയി ദേവനെ ആരാധിക്കുന്നു.
അവസാനം, മൂവരും ദേവലോകത്ത് സ്ഥിരതാമസമാക്കുകയും അതിനുശേഷം ഐക്യത്തോടെ ജീവിക്കുകയും ചെയ്യുന്നു.
ശ്രീലങ്കൻ ഭാഷയിൽ കാണപ്പെടുന്ന ഒരു ഇതര കഥയിൽ മുരുകൻ തന്റെ ക്ഷേത്രം സ്ഥിതിചെയ്യുന്ന കത്താരഗാമയിൽ വിവാഹത്തിനുശേഷം വള്ളിക്കൊപ്പം വനത്തിൽ താമസിച്ചതായി വിവരിക്കുന്നു.
ദേവലോകത്തേക്ക് മടങ്ങാൻ ദേവയാനി ശ്രമിക്കുന്നു, പക്ഷേ ഒടുവിൽ കാർത്തികേയനും വള്ളിയും ചേർന്ന് കത്താരഗാമയിൽ താമസിക്കുന്നു.
ദേവസേനയും വള്ളിയും തമ്മിലുള്ള ഐക്യത്തെക്കുറിച്ച് പറയുന്ന സ്കന്ദപുരാണത്തിൽ നിന്ന് വ്യത്യസ്തമായി, തമിഴ് സംഘസാഹിത്യത്തിന്റെ ഭാഗമായ പരിപാടൽ ദേവയാനിയുടെ രാജ സൈനികരും വള്ളിയുടെ വേട്ടക്കാരും തമ്മിലുള്ള പോരാട്ടത്തെക്കുറിച്ച് സംസാരിക്കുന്നു.
നാടോടി എക്കൽ (രണ്ട് വ്യക്തികളുടെ സംഭാഷണമായി അവതരിപ്പിക്കുന്ന ഒരു നാടോടി കവിത) പാരമ്പര്യവും സഹഭാര്യകൾ തമ്മിലുള്ള അവിശ്വാസത്തെയും വഴക്കിനെയും കുറിച്ച് സംസാരിക്കുന്നു.
ഒരു പതിപ്പിൽ - ദേവയനായി വള്ളിയുടെ മൂത്ത സഹോദരിയായ ദേവയാനിയുടെ വിവാഹത്തിന് മുമ്പ് മുരുകനെ വശീകരിക്കാൻ വള്ളി ശ്രമിക്കുന്നു.
പാരമ്പര്യമനുസരിച്ച്, മൂത്ത സഹോദരിയെ ആദ്യം വിവാഹം കഴിക്കണം.
പ്രകോപിതയായ ദേവയാനി തന്റെ അടുത്ത ജീവിതത്തിൽ വള്ളി കാട്ടിൽ ജനിക്കട്ടെയെന്ന് ശപിക്കുന്നു.
ജയന്തിപുര മഹാത്മ്യയിൽ സ്കന്ദപുരാണത്തിലെന്ന പോലെ ദേവസേന, വള്ളി എന്നിവർ ആദ്യ കാലം മുതൽ കാർത്തികേയനെ വിവാഹം കഴിച്ചു.
എന്നിരുന്നാലും, ഈ പതിപ്പിൽ, സഹോദരി ദേവയനായിയെ പരിഹസിച്ചതിന്റെ ശിക്ഷയായി വള്ളി ഭൂമിയിൽ ജനിക്കുന്നതിനെ ദൈവം അപലപിക്കുന്നു.
മുരുകനെഭാര്യ ദേവയാനി അനുഗമിക്കുന്നതായും ദേവന്മാരുടെയും ഋഷികളുടെയും ഘോഷയാത്രയാൽ ബഹുമാനിക്കപ്പെടുന്നതായും സംഘ സാഹിത്യത്തിലെ തിരുമുരുഗാട്രുപടൈ വിവരിക്കുന്നു .
ഐക്കണോഗ്രഫി ദേവയാനി (ചിത്രത്തിന്റെ വലതുഭാഗത്ത്), വള്ളി (ചിത്രത്തിന്റെ ഇടതുവശത്ത്) എന്നിവരോടൊത്ത് മുരുകൻ.
ദേവയാനിയെ പതി കാത്ർത്തികേയനൊപ്പമാണ്ചിത്രീകരിക്കുന്നത്.
ആറ് തലയും പന്ത്രണ്ട് കയ്യുമുള്ള കാർത്തികേയന്റെ ഇടത് തുടയിൽ ദേവയാനി ഇരിക്കുന്നു.
ദേവന്റെ ഒരു കൈ ദേവിയുടെ അരയിൽ പിടിക്കുന്നു.
ഇവരുടെ നിരവധി ചിത്രീകരണങ്ങൾ‌ അവരുടെ വിവാഹ സ്ഥലമായ തിരുപ്പരൺ‌കുണ്ഡ്രത്തിൽ നിലവിലുണ്ട്.
എന്നിരുന്നാലും, പല ദക്ഷിണേന്ത്യൻ ക്ഷേത്രങ്ങളിലും, മുരുകനെ ഒരു ഭാര്യയുമായി മാത്രം ചിത്രീകരിക്കുമ്പോൾ, ദേവയാനിക്ക് പകരം വള്ളിയെ ആണ് ചിത്രീകരിക്കുന്നത്.
മിക്ക ദക്ഷിണേന്ത്യൻ ചിത്രീകരണങ്ങളിലും, മുരുകന്റെ രണ്ട് ഭാര്യമാരും അദ്ദേഹത്തോടൊപ്പം നിൽക്കുന്നു.
ദേവസേന ഇടതുവശത്താണ്.
ദേവയാനിയുടെ നിറം മഞ്ഞയാണ്; കിരീടം, കമ്മലുകൾ, മാലകൾ, ആഭരണങ്ങൾ എന്നിവയാൽ അലങ്കരിച്ച രീതിയിൽ ദേവിയെ പലപ്പോഴും ചിത്രീകരിക്കുന്നു.
പരമ്പരാഗത സാരി ധരിച്ച ദേവി രണ്ട് കൈകളിൽ ഇടതുകൈയിൽ ഒരു താമര പിടിക്കുന്നു, വലതു കൈ താഴേക്ക് തൂക്കിയിടുന്നു.
സിമ്പോളിസം
രണ്ട് ഭാര്യമാരുടെ സാന്നിധ്യം ആകാശത്തിന്റെയും ഭൂമിയുടെയും ദൈവമെന്ന നിലയിൽ മുരുകന്റെ ഇരട്ട സ്വഭാവത്തെ സൂചിപ്പിക്കുന്നു.
സ്വർഗ്ഗീയ ഭാര്യയായ ദേവസേനയെ പരമ്പരാഗത രീതിയിലാണ് വിവാഹം കഴിക്കുന്നത്.
ഭൂമിയിലെ വള്ളിയെ മുരുകൻ പ്രണയിച്ച് വിവാഹം കഴിക്കുകയാണ് ഉണ്ടായത്.
ശൈവ വൈഷ്ണവ വിശ്വാസങ്ങളുടെ സംയോജനവും പറയുന്നുണ്ട്.
മറ്റൊരു വ്യാഖ്യാനം മൂവരെയും ശിവന്റെ മൂന്ന് കണ്ണുകളായി കണക്കാക്കുന്നു.
ദേവസേനയും വള്ളിയും യഥാക്രമം ക്രീയാശക്തി ഇച്ഛാശക്തി എന്നിവയെ പ്രതിനിധീകരിക്കുമ്പോൾ കാർത്തികേയൻ മൂന്നാം കണ്ണ്, ആദ്ധ്യാത്മിക പ്രതീകമായ ജ്ഞാന.
തമിഴ് സാഹിത്യത്തിൽ, പരമ്പരാഗത രീതിയിൽ വിവാഹ ശേഷമുള്ളതും (ദേവസേന) വിവാഹത്തിനു മുമ്പുള്ളതുമായ (വള്ളി) രണ്ട് തരത്തിലുള്ള പ്രണയത്തെ പരാമർശിക്കുന്നു.
പവിത്രതയുടെയും വിശുദ്ധിയുടെയും പ്രതീകമാണ് ദേവസേന.
ഗുണങ്ങളുടെ ത്രിത്വത്തിൽ, കാർത്തികേയന് ഏറ്റവും ശ്രേഷ്ഠമായ സത്വ ഗുണവും ദേവസേനക്ക് മധ്യ ഗുണമായ രജോഗുണവും, വള്ളിക്ക് തമോഗുണവും ചാർത്തുന്നു.
മറ്റൊരു വ്യാഖ്യാനമനുസരിച്ച്, തിന്മയ്ക്കെതിരായ അചഞ്ചലവും വിട്ടുവീഴ്ചയില്ലാത്തതുമായ പോരാട്ടം കണക്കിലെടുത്ത് സദ്‌ഗുണമുള്ള ആളുകൾ എങ്ങനെ ജീവിക്കണം എന്നതിന്റെ ഒരു രൂപമാണ് ദേവസേന.
ആരാധന
തിരുപ്പരൻകുണ്ഡ്രം മുരുകൻ ക്ഷേത്രത്തിൽ മുരുകനെയും ദേവയാനിയെയും ആരാധിക്കുന്നു.
ഇരുവരും വിവാഹം കഴിച്ചതെന്ന് കരുതുന്ന സ്ഥലമാണ് തിരുപ്പരൻകുണ്ഡ്രം.
ഭാര്യയായ ദേവയാനിയോട് ചേർന്ന് ഇരിക്കുന്ന മുരുകനെ ഇവിടുത്തെ ഒരു ഉത്സവ പ്രതിഷ്ടയിൽ ചിത്രീകരിക്കുന്നു.
ഈ ദമ്പതികൾക്കായി സമർപ്പിച്ചിരിക്കുന്ന ആദ്യകാല ക്ഷേത്രങ്ങളിലൊന്നാണ് യാനൈമലയിലെ ലതങ്കോവിൽ ക്ഷേത്രം.
മുരുകന്റെ ഭാര്യമാരായ ദേവസേനയ്ക്കും വള്ളിക്കും സ്വതന്ത്ര ക്ഷേത്രങ്ങളില്ല.
അവർ മുരുകന്റെ ക്ഷേത്രങ്ങളിൽ ആണ് ആരാധിക്കപ്പെടുന്നത്.
ഭാര്യമാരായ ദേവിമാരെ പ്രീതിപ്പെടുത്താൻ ഭക്തർ ചൊവ്വാഴ്ച നോമ്പ് അനുഷ്ഠിക്കുന്നു.
ക്ഷേത്രോത്സവ ഘോഷയാത്രകളിൽ മുരുകന്റെ ഉത്സവ ബിംബങ്ങൾ അദ്ദേഹത്തെ ഭാര്യമാരുമായി ചിത്രീകരിക്കുന്നു.
ദേവയാനി (നർത്തകി)
ഫ്രഞ്ച് നർത്തകിയാണ് ആനിക് ചായ്മോട്ടി എന്ന ദേവയാനി .
ഭരതനാട്യത്തിൽ വൈദഗ്ദ്ധ്യം നേടിയ ഇവർ നിരവധി രാജ്യങ്ങളിൽ അവതരണം നടത്തിയിട്ടുണ്ട്.
2009 ൽ പത്മശ്രീ ലഭിച്ചു.
കുട്ടിക്കാലത്തേ നൃത്ത രൂപങ്ങളിലും സംഗീതത്തിലും ആകൃഷ്ടയായ ആനി ക്ലാസിക്കൽ ബാലെയിലും സമകാലീന നൃത്തത്തിലും സ്പാനിഷ് ക്ലാസിക്കൽ നൃത്തത്തിലും പരിശീലനം നേടി.
രവിശങ്കറിന്റെ ഒരു സംഗീത പരിപാടിക്കിടെ ഭാരതീയ സംഗീത - നൃത്ത കലകളിൽ തത്പരയായ അവർ  ഇന്തോ - ഫ്രഞ്ച് സാംസ്കാരിക വിനിമയ പരിപാടി പ്രകാരം 1973 ൽ ഐ.സി.സി.ആർ സ്കോളർഷിപ്പോടെ ഭാരതത്തിൽ നൃത്ത പഠനത്തിനായെത്തി.
1973 – 1978
ചെന്നൈയിൽ കാഞ്ചിപുരം എല്ലപ്പ മുതലിയാർ, കലൈമാമണി മുത്തുസാമി പിള്ളൈ എന്നിവരിൽ നിന്ന് ഭരതനാട്യ പരിശീലനവും സ്വർണ്ണമുഖിയിൽ നിന്ന് ശില്പഭാവങ്ങളുടെ നൃത്തരൂപമായ കരണാസിലും  പരിശീലനം നേടി.
ബാലമുരളീകൃഷ്ണയുടെ പക്കൽ കർണാടക സംഗീതവും പഠിച്ചു.
ദേവയാനി എന്ന നർത്തകി പേര് സ്വീകരിച്ചു.
സിംഗിതം ശ്രീനിവാസറാവുവിന്റെ അമേരിക്ക അമ്മായിയിൽ പ്രധാന വേഷം ചെയ്തു.
Career 1978 – 1981
ജൂൺ  1978 ൽ പാരീസിലേക്കു മടങ്ങി.
സോർബോൺ സർവകലാശാലയിൽ ഭരതനാട്യവും യോഗയും പഠിപ്പിക്കാനാരംഭിച്ചു.
ദേവയാനി (ശുക്രപുത്രി) ഇംഗ്ലീഷ് വിലാസം https://ml.wikipedia.org/wiki/Devayani_(People_in_Hindu_mythology) പിതാവായ ശുക്രമഹർഷി
അസുരഗുരുവായിരുന്ന ശുക്രാചാര്യർക്ക് ഊർജ്ജസ്വതിയിൽ ജനിച്ച പുത്രിയാണ് ദേവയാനി .
ചന്ദ്രവംശരാജാവായിരുന്ന യയാതിയെ ദേവയാനി വിവാഹം കഴിക്കുകയും അതിൽ രണ്ടു സന്താനങ്ങൾ ജനിച്ചതായും പുരാണങ്ങൾ ഘോഷിക്കുന്നു.
യയാതി യിൽ ജനിച്ച പുത്രന്മാരാണ് യദുവും , തുർവ്വസുവും .
സ്വായംഭൂവ മനുവിന്റെ പുത്രനായ പ്രിയംവ്രതന്റെ ഏക പുത്രിയായ ഊർജ്ജസ്വതിയെ അസുരമഹർഷിയായ ശുക്രമഹർഷിക്കു വിവാഹം ചെയ്തുകൊടുത്തു.
ഊർജ്ജസ്വതിയിൽ ശുക്രാചാര്യർക്കു ജനിച്ച ഏക പുത്രിയാണ് ദേവയാനി.
ദേവയാനിയുടെ ബാല്യകാലത്ത് അസുരവംശരാജാവ് വൃഷപർവ്വാവായിരുന്നു.
അദ്ദേഹത്തിന്റെ ഏക പുത്രിയായിരുന്ന ശർമ്മിഷ്തയും ദേവയാനിയും ഉറ്റ സുഹൃത്തുകളുമായിരുന്നു.
തന്റെ ബാല്യകാലം മുഴുവനും ശർമ്മിഷ്ഠക്കൊപ്പമായിരുന്നു ദേവയാനി കഴിച്ചുകൂട്ടിയിരുന്നത്.
മൃതസഞ്ജിവനിമന്ത്രവും കചന്റെ ആൾമാറാട്ടം
ദേവാസുരയുദ്ധ ത്തിൽ മരിച്ചു വീഴുന്ന അസുരന്മാരെ കുലഗുരുവായിരുന്ന ശുക്രാചാര്യർ തനിക്കു മാത്രമറിയാമായിരുന്ന മൃതസഞ്ജീവനിമന്ത്രം ഉപയോഗിച്ച് ജീവിപ്പിക്കുകയും അവർ പതിന്മടങ്ങ് ആരോഗ്യവാന്മാരായി തിരിച്ചുവരികയും ചെയ്തു.
ഇതിനു പരിഹാരമായി ദേവഗുരുവായ ബൃഹസ്പതി തന്റെ പുത്രനായ കചനെ മൃതസഞ്ജിവനിമന്ത്രം പഠിച്ചെടുക്കാനായി ശുക്രാശ്രമത്തിലേക്ക് അയക്കുകയും കചൻ വേഷം മാറി ശ്രുക്രന്റെ ശിഷ്യത്വം സ്വീകരിച്ച് ആശ്രമത്തിൽ കഴിച്ചുകൂട്ടി.
ശാപവും മറുശാപവും
മൃതസഞ്ജീവനിവിദ്യ അഭ്യസിക്കാൻ എത്തിച്ചേർന്ന കചനുമായി ദേവയാനി അനുരാഗബദ്ധയാകുകയും, പലപ്പോഴും കചനെ അസുരന്മാരിൽനിന്നും രക്ഷിക്കാൻ സഹായിക്കുകയും ചെയ്തിരുന്നു.
പക്ഷേ മൃതസഞ്ജീവനി അഭ്യസിച്ചശേഷം കചൻ ദേവയാനിയെ വിവാഹം കഴിക്കാൻ വിസമ്മതിക്കുകയും ദേവലോകത്തേക്കു പോകാനൊരുങ്ങുകയും ചെയ്തപ്പോൾ 'കചന്റെ വിദ്യ ഫലിക്കാതിരിക്കട്ടെ' എന്ന് ദേവയാനി ശപിക്കുന്നു.
കചനാകട്ടെ, ദേവയാനിയെ 'ദേവവർഗത്തിലാരും വേൾക്കാതിരിക്കട്ടെ' എന്ന് മറുശാപവും നല്കി പോകുന്നു.